
ROMÂNIA

JUDEŢUL VRANCEA


       CONSILIUL LOCAL

AL MUNICIPIULUI FOCŞANI

H O T Ă R Â R E
privind aprobarea premierii elevei Ciobanu Maria Sofia și a profesorului îndrumător  Vaida Ion pentru rezultatele deosebite obținute la Festivalul Internațional ”SLAVSYA OTECHESVO” care a avut loc la Moscova în luna noiembrie 2016
                  Consiliul Local al Municipiului Focşani, judetul Vrancea, întrunit în şedinţă ordinară,

            - analizând proiectul de hotărâre iniţiat de Primarul Municipiului Focşani, prin care se propune aprobarea premierii elevei Ciobanu Maria Sofia și a profesorului îndrumător Vaida Ion pentru rezultatele deosebite obținute la Festivalul Internațional ”SLAVSYA OTECHESVO” care a avut loc la Moscova în luna noiembrie 2016, raportul comun întocmit de Direcţia economică şi Direcţia resurse umane şi coordonare unităţi subordonate înregistrat la nr. 78169/18.11.2016;
· văzând avizul favorabil al Comisiei de buget şi administraţie publică;

· în baza art.36 alin (1), alin. (2),  lit. „b” şi alin (4) lit „a”, precum  şi  în temeiul art. 45 alin.(2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,

H O T Ă R Ă Ş T E :

                 Art. 1 Se aprobă alocarea sumei de 1,00 mii  lei din bugetul local al Municipiului Focşani pe anul 2016, pentru premierea elevei Ciobanu Maria Sofia pentru rezultatele deosebite obținute la Festivalul Internațional ”SLAVSYA OTECHESVO” care a avut loc la Moscova în luna noiembrie 2016.
                Art.2 Se aprobă alocarea sumei de 0,50 mii lei din bugetul local al Municipiului Focşani pe anul 2016 pentru premierea profesorului Vaida Ion care, prin pregătirea elevei Ciobanu Maria Sofia, a contribuit la obţinerea rezultatelor deosebite la Festivalul Internațional ”SLAVSYA OTECHESVO” care a avut loc la Moscova în luna noiembrie 2016.

                Art.3 Se aprobă alocarea sumei de 0,20 mii lei pentru achiziționarea a două plachete de merit ce vor fi oferite premiaților menționați la art. 1 și 2. 
Art.4 Sumele prevăzute la art. 1, 2 și 3  vor fi alocate din bugetul propriu al Primăriei Municipiului Focşani de la capitolul bugetar „Cultură, recreere şi religie”(67.02), subcapitolul bugetar „Alte servicii în domeniul culturii, recreerii şi religiei”(67.02.50), articolul bugetar „Alte cheltuieli cu bunuri și servicii” (20.30.30).

    Art. 5 Se împuterniceşte Primarul Municipiului Focşani să acorde premiile şi plachetele de merit prevăzute la art. 1, 2 și 3. 
               Art. 6 Prezenta hotărâre va fi comunicată de către Serviciul administraţie publică locală,  agricultură, cadastru, compartimentelor, serviciilor şi primarului municipiului Focşani, conform legii, care va asigura executarea acesteia prin Direcţia Economică, Direcţia  resurse umane şi coordonare unităţi subordonate şi Serviciul comunicare.

            PREŞEDINTE DE ŞEDINŢĂ,

                             Radu Nițu
                                                                                                     CONTRASEMNEAZĂ,

                                                                                           SECRETARUL MUNICIPIULUI 
                                                                                                              FOCŞANI
                                                                                                   Corhană Eduard Marian

